Dawk għorrief aktar minni li naf li mhux se jaqblu ma' dak li ili żmien twil ngħid u li se nibda ninsiti li jibda jgħid il-partit li nagħmel parti minnu, nistedinhom biex imqar għal xahar wieħed jipprovaw jgħixu b'inqas minn €720. €720.46 hija l-paga minima ta' xahar f'Malta tal-lum. Dan huwa l-inqas ammont li ħaddiem jista' jitħallas għal 40 siegħa xogħol fil-ġimgħa - €166.26 fil-ġimgħa; €4.16 għal kull siegħa. Għandha tkun prijorità assoluta tal-Gvern, l-Oppożizzjoni u l-isħab soċjali kollha li jittieħdu l-miżuri meħtieġa biex dan l-ammont jiżdied sewwa u jibda jiżdied gradwalment malajr kemm jista' jkun. Studji li juru għaliex dan għandu jsir u kif jista' jsir saru biżżejjed. Il-ħaddiema li jaqilgħu l-inqas ma jistgħux jitħallew jistennew iktar.
Emerġenza paga minima